Diari Oficial de la Generalitat Valenciana


Sumari del DOGV 5880, del 28-10-2008 (2008/12825)

CONVOCATÒRIA 95/2008, de la Direcció General d'Administració Autonòmica, per la qual s'anuncia, per a la seua provisió pel sistema de lliure designació, un lloc de treball de naturalesa funcionarial, a l'Agència Valenciana d'Avaluació i Prospectiva.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5880

Data del DOGV
:   28-10-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/12957


Data del document
:   22-10-2008

Organisme emissor
:   Conselleria de Justícia i Administracions Públiques

Tipus de document
:   Anunci

Anàlisi jurídica

 Descriptors 

:   * Agència Valenciana d'Avaluació i Prospectiva
    * professió administrativa
    * administració regional
    * concurs administratiu

CONVOCATÒRIA 95/2008, de la Direcció General d'Administració Autonòmica, per la qual s'anuncia, per a la seua provisió pel sistema de lliure designació, un lloc de treball de naturalesa funcionarial, a l'Agència Valenciana d'Avaluació i Prospectiva. [2008/12317]  
Vist que hi ha un lloc de treball vacant del grup A, sector general, de naturalesa funcionarial, a l'Agència Valenciana d'Avaluació i Prospectiva, la provisió del qual s'ha d'efectuar pel sistema de lliure designació, d'acord amb el que disposen la Llei de la Funció Pública Valenciana i el Decret 33/1999, de 9 de març, pel qual s'aprova el Reglament de Selecció, Provisió de Llocs de Treball i Carrera Administrativa del Personal, comprés en l'àmbit d'aplicació de la Llei de la Funció Pública Valenciana, i fent ús de les competències que legalment tinc conferides, aquesta Direcció General resol convocar, per a la seua provisió, el lloc de treball que es relaciona en la base tercera d'aquesta resolució, d'acord amb les bases següents:  
Primera. Participants  
Podran participar en aquesta Convocatòria els funcionaris de carrera de l'administració del Consell de la Generalitat o de les corporacions locals de la Comunitat Valenciana, seleccionats pel sistema previst per l'article 10.1, del Text Refós de la Llei de Funció Pública Valenciana, del mateix grup i sector del lloc que es convoca, que reunisquen els requisits i les condicions d'aquest, i d'acord amb la seua respectiva classificació.  
Segona. Presentació de sol·licituds  
Les sol·licituds, adaptades al model que es publica en l'annex I, hauran de presentar-se en el termini de 15 dies hàbils, comptadors des de l'endemà de la publicació d'aquesta Convocatòria en el Diari Oficial de la Comunitat Valenciana. El que podrà fer-se al Registre General de la Conselleria de Justícia i Administracions Públiques, carrer Historiador Chabàs, 2, 46546 València, als serveis centrals i territorials de les distintes conselleries o a les oficines públiques a què fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
A la sol·licitud s'adjuntarà fotocòpia del DNI de la persona sol·licitant, curriculum vitae i documentació justificativa dels mèrits al·legats. Si l'esmentada documentació ja consta al Registre de Personal de la Generalitat, només caldrà citar-la en la sol·licitud, sense aportar els documents corresponents.  
Tercera. Lloc es pot sol·licitar:  
1. Lloc de treball número: 23631, cap de Servei d'Acreditació i Avaluació Qualitat Universitària.   
Conselleria/organisme: Agència Valenciana d'Avaluació i Prospectiva.   
Centre de destinació: Agència Valenciana d'Avaluació i Prospectiva.   
Localitat lloc: València   
Naturalesa: funcionarial.  
Sector: general.  
Requisits: grup A.   
Complement de destinació: nivell 26   
Complement específic: E049  
Forma de provisió: lliure designació.  
Funcions: programar, dirigir, supervisar i rendir compte dels resultats, respecte de les funcions que tinga encomanades, segons el reglament orgànic i funcional del centre directiu a què estiga adscrit. Dirigir i coordinar les unitats inferiors.  
Quarta. La Comissió d'Avaluació  
La Comissió d'Avaluació de la present Convocatòria estarà integrada per:  
Titulars:  
Presidenta:  
- Silvia Cuixeres Torres, cap de l'Àrea d'Ordenació Científica i Investigació.  
Vocals:  
- Juan Vicente Climent Espi, cap del Servei de Gestió de la Investigació.  
- Antonio Peña Ferrando, cap d'Àrea de Recursos Humans i Assumptes Generals.  
- Francisco José Martínez López, cap del Servei de Programes d'Investigació.  
- Mª Carmen del Romero Sánchez-Cutillas, cap administrativa de l'Alt Consell Consultiu en I.D. de la Presidència de la Generalitat.  
- Un representant del Sindicat CCOO.  
- Un representant del Sindicat UGT.  
- Un representant del Sindicat IGEVA  
- Un representant del Sindicat CSIF.  
- Un representant del Sindicat STAPV-Iv.  
Vocal secretària:  
- Ana Masiá Llorca, representant de la Direcció General d'Administració Autonòmica.  
Suplents:  
Presidenta:  
- Mª Dolores Uixera Bernat, cap de l'Àrea Ordenació Acadèmica Superior.  
- Antonio Ricart Rodrigo, cap de Servei de Personal Administratiu i Laboral.  
- Mª Carmen Escrivá Badiola, cap de Servei Gestió i Administració Universitària.  
- Ángeles Pulido Núñez, cap de Servei de Planificació i Gestió d'Infraestructures.  
- Blanca Nebot Rico, cap del Servei d'Accés i Coordinació Universitària.  
- Un representant del Sindicat CCOO.  
- Un representant del Sindicat UGT.  
- Un representant del Sindicat IGEVA.  
- Un representant del Sindicat CSIF.  
- Un representant del Sindicat STAPV-Iv.  
Vocal secretària:  
- Mª Jesús Martínez Lucas, representant de la Direcció General d'Administració Autonòmica.  
El funcionament de la Comissió d'Avaluació s'adaptarà al que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als òrgans col·legiats.  
Cinquena. Adjudicació de destinacions  
Per a l'adjudicació del lloc, la Comissió d'Avaluació podrà tindre en compte els mèrits que figuren en la corresponent resolució de classificació.  
La Comissió d'Avaluació, immediatament abans de redactar la proposta de resolució, la posarà de manifest a les persones interessades al tauler d'anuncis dels serveis centrals de València i els territorials de Castelló, Alacant i València, de la Conselleria de Justícia i Administracions Públiques.  
Les persones interessades podran, en un termini de 10 dies hàbils, al·legar i justificar el que estimen pertinent davant de la Comissió d'Avaluació de la Convocatòria. Una vegada redactada per la Comissió la proposta de resolució, amb les al·legacions i justificacions presentades, tant les estimades com desestimades, seran elevades a la conselleria corresponent. El conseller o òrgan competent, en què radique el lloc, emetrà un informe previ al corresponent nomenament, en relació amb el candidat que considere més idoni, tenint en compte els criteris de mèrit i capacitat discrecionalment adoptats. A la vista d'allò que s'ha exposat, es dictarà la resolució que procedisca i la remetrà a la Direcció General d'Administració Autonòmica per a la seua publicació.  
Sisena. Resolució del Concurs  
Aquesta Convocatòria es resoldrà en un termini no superior a tres mesos, comptadors des de l'endemà de la data de finalització del termini de presentació d'instàncies.  
En la resolució d'aquesta Convocatòria s'indicarà, expressament, la data de començament dels terminis de cessament i presa de possessió.  
No obstant això, la conselleria o òrgan competent, en què radique el lloc, podrà proposar declarar-lo desert, a pesar de l'existència de candidats que reunisquen els requisits mínims exigits, si es considera que cap d'aquests o resulta idoni per al lloc convocat  
Setena. Recursos  
La present Resolució posa fi a la via administrativa. I d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com amb els articles 8, 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, els interessats poden interposar recurs de reposició, amb caràcter potestatiu, davant de l'òrgan que l'ha dictada, en el termini d'un mes, comptador des de l'endemà de la seua publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos, comptadors des de l'endemà de la publicació de la present Resolució.  
València, 22 d'octubre de 2008.- El director general d'Administració Autonòmica: Pedro Javier García Ribot.  
ANNEX I  
Model d'instància  
Núm. convocatòria: ... Núm. lloc: ...  
Conselleria: ...  
Ordre de preferència: ...  
Cognoms: ...  
Nom: ... DNI/NRP: ...  
Adreça oficial: ...  
Telèfon oficial: ... Fax més pròxim: ...  
Adreça particular: ...  
Relació professional amb la Generalitat Valenciana: ...  
Núm. lloc actual: ... Conselleria: ...  
Relació professional amb altres administracions públiques: ...  
Destinació actual: ...  
Cos/escala a què pertany: ...  
Llista de documents que presenta (assenyaleu amb una x):  
 1. Fotocòpia del DNI.  
 2. Currículum.  
 3. Certificacions relatives a:  
 3.1. Antiguitat.  
 3.2. Titulacions.  
 3.3. Grau personal.  
 3.4. Treball realitzat  
 3.5. Cursos de formació i perfeccionament.  
 3.6. Coneixements de valencià.  
 3.7. Coneixements d'idiomes comunitaris.  
 4. Altres certificats.  
València, ... d ... de 2008  
Firma  
DIRECCIÓ GENERAL D'ADMINISTRACIÓ AUTONÒMICA